กสิกรไทยคาดเงินบาทสัปดาห์หน้าเคลื่อนไหว 36.20-36.50 บาท
กสิกรไทยคาดเงินบาทสัปดาห์หน้าเคลื่อนไหว 36.20-36.50 บาท
17 ม.ค. 2559

ศูนย์วิจัยกสิกรไทย ระบุว่า ธนาคารกสิกรไทยประเมินกรอบการเคลื่อนไหวของเงินบาทสัปดาห์หน้าที่ 36.20-36.50 บาท/ดอลลาร์ฯ โดยอาจต้องจับตาสถานการณ์ของตลาดการเงินและข้อมูลเศรษฐกิจจีน อาทิ ตัวเลขจีดีพีไตรมาส 4/58 และตัวเลขผลผลิตอุตสาหกรรม ยอดค้าปลีกในเดือนธ.ค.
ขณะที่ ข้อมูลเศรษฐกิจสหรัฐฯที่สำคัญ ได้แก่ ดัชนีตลาดที่อยู่อาศัย ดัชนีกิจกรรมการผลิตของเฟดสาขาฟิลาเดลเฟีย ดัชนี PMI ภาคการผลิต (ขั้นต้น) เดือนม.ค. ดัชนีราคาผู้บริโภค ยอดขายบ้านมือสอง ข้อมูลการเริ่มสร้างบ้านและการอนุญาตก่อสร้างเดือนธ.ค.
ส่วนประเด็นสำคัญของไทยในระหว่างสัปดาห์ จะเป็นการเดินทางมาตรวจและประเมินผลการดำเนินการแก้ไขปัญหา IUU Fishing ของสหภาพยุโรป อนึ่ง ตลาดการเงินสหรัฐฯ จะปิดทำการในวันจันทร์เนื่องในวันมาร์ติน ลูเธอร์คิง จูเนียร์